น้ำป่าอุทยานเขาใหญ่หลาก กองถ่ายหนังหนีระทึก (คลิป)
ก้อง ห้วยไร่ กับทีมกว่า50ชีวิต ติดสีดารีสอร์ตจ.นครนายก ศิลปินช็อกไม่เคยเจอมาก่อน,น้ำป่าทะลักลงน้ำตกนางรอง-วังตะไคร้ จ.นครนายก ก้อง ห้วยไร่ พร้อมเหล่าศิลปินดาราชื่อดังวิ่งหนีตายอลหม่าน ติดคารีสอร์ตระหว่างถ่ายภาพยนตร์ เจ้าหน้าที่รุดช่วยเหลือปลอดภัย ระนอง-พังงา อ่วมน้ำทะเลหนุนทะลักท่วมหมู่บ้านสูงเกือบ 1 เมตร ชาวบ้านขนย้ายทรัพย์สินโกลาหล คลื่นซัดชายหาดซ้ำต้นสนล้มระเนระนาดหลายร้อยต้น แม่ฮ่องสอน น้ำป่าถล่มทางเข้าหมู่บ้านขาด อุตุฯเตือน เหนือ-อีสาน รับมือฝนตกหนักต่อเนื่อง,หลายพื้นที่ของประเทศยังคงเผชิญฝนตกหนักและน้ำท่วม เมื่อวันที่ 13 ส.ค. ผู้สื่อข่าวรายงานสถานการณ์น้ำป่าไหลทะลักท่วมตัวเมืองระนอง เมื่อวันที่ 12 ส.ค.ที่ผ่านมา ล่าสุด สถานการณ์เริ่มคลี่คลายแล้ว แต่ยังมีบางพื้นที่เผชิญกับน้ำทะเลหนุนสูง น้ำไหลท่วมหลายหมู่บ้านโดยเฉพาะ ต.บางแก้ว อ.ละอุ่น น้ำท่วมสูงเกือบ 1 เมตร สภาพบ้านเรือนจมอยู่ใต้บาดาล ชาวบ้านพากันแตกตื่นเร่งขนย้ายทรัพย์สินอย่างโกลาหล ส่วนบริเวณชายหาดประพาส หมู่ 2 ต.กำพวน อ.สุขสำราญ คลื่นลมแรงซัดเข้าหาชายฝั่ง ทำให้ต้นสนริมทะเลหักโค่นตลอดแนวชายหาดหลายร้อยต้นและมีเสาไฟฟ้าหักโค่น 3 ต้น ไฟฟ้าดับทั้งหมู่บ้าน,จ.พังงา เกิดน้ำทะเลหนุนสูงท่วมพื้นที่ บ้านปากเกาะ หมู่ 3 ต.เกาะคอเขา อ.ตะกั่วป่า น้ำไหลท่วมบ้านเรือนอยู่ริมชายหาดจนได้รับความเสียหาย ขณะเดียวกัน เกิดคลื่นสูง 2-4 เมตร ซัดเข้าหาชายฝั่งบ้านเกาะคอเขา และบ้านน้ำเค็ม ต.บางม่วง สร้างความเสียหายเป็นแนวยาว ส่วนบริเวณท่าเรือบ้านน้ำเค็ม เรือรับส่งนักท่องเที่ยวและเรือแพบรรทุกรถ ต้องหยุดให้บริการชั่วคราว เนื่องจากไม่มั่นใจในความปลอดภัย,ส่วน จ.บึงกาฬ ระดับน้ำในแม่น้ำโขงเพิ่มสูงขึ้นอีกครั้ง จุดวัดระดับน้ำบ้านพันลำ ต.วิศิษฐ์ อ.เมืองบึงกาฬ วัดได้ 11.42 เมตร เพิ่มขึ้นจากวานนี้ 20 ซม. พื้นที่ลุ่มต่ำที่อยู่ติดริมแม่น้ำโขง ยังคงมีน้ำท่วมขังอยู่เป็นบริเวณกว้างนานกว่า 2 สัปดาห์ โดยเฉพาะพื้นที่ อ.เมืองบึงกาฬ ถูกน้ำท่วม 10 ตำบล 68 หมู่บ้าน นาข้าวเสียหาย 8,816 ไร่ ส่วนพืชไร่เสียหาย 3,117 ไร่ หากแม่น้ำโขงยังหนุนสูงคาดพื้นที่การเกษตรเสียหายเพิ่มขึ้นอีก จ.กาฬสินธุ์ ระดับน้ำในเขื่อนลำปาว อ.ยางตลาด มีปริมาณกักเก็บ 1,171 ล้าน ลบ.ม. หรือร้อยละ 59 ระดับน้ำลดลงประมาณ 4 ซม. หลังเร่งระบายน้ำวันละ 11 ล้าน ลบ.ม. ลงสู่ลำน้ำสายหลัก ขณะที่แม่น้ำปาว และแม่น้ำชี ระดับน้ำยังคงทรงตัว,จ.แม่ฮ่องสอน มีฝนตกลงมาอย่างหนัก ส่งผลให้เกิดน้ำป่าไหลหลากลงลำห้วยแม่สามแลบ กัดเซาะท่อลอดเหลี่ยมและถนนทางเข้าหมู่บ้าน หมู่ 1 ต.แม่สามแลบ อ.สบเมย จนได้รับความเสียหาย นอกจากนี้เกิดเหตุดินโคลนถล่มทับเส้นทางเข้าหมู่บ้านกอมูเดอ หมู่ 9 ต.แม่สามแลบ รถยนต์ทุกชนิดไม่สามารถสัญจรผ่านไปมาได้ เบื้องต้นเจ้าหน้าที่ อบต.แม่สามแลบ กรมทางหลวง และทหาร ฉก.ทพ.36 นำเครื่องจักรเร่งเปิดเส้นทางแล้ว,ส่วน จ.เพชรบุรี ปริมาณน้ำในเขื่อนแก่งกระจานอยู่ที่ 726 ล้าน ลบ.ม. คิดเป็นร้อยละ 102 แนวโน้มปริมาณน้ำไหลเข้าอ่างลดลง มีน้ำล้นสปิลเวย์สูง 36 ซม. จากเดิม 40 ซม. ยังคงมีน้ำท่วมพื้นที่ 2 อำเภอ ได้แก่ อ.แก่งกระจาน และ อ.ท่ายาง รวม 6 ตำบล 27 หมู่บ้าน ส่วนสภาพน้ำในพื้นที่ท้ายน้ำยังอยู่ในเกณฑ์เฝ้าระวัง ระดับน้ำต่ำกว่าตลิ่ง,นายไววิทย์ แสงพานิชย์ ผอ.เขื่อนวชิราลงกรณ อ.ทองผาภูมิ จ.กาญจนบุรี เปิดเผยว่า ขณะนี้ปริมาณน้ำในเขื่อนอยู่ที่ 7,593 ล้าน ลบ.ม. คิดเป็นร้อยละ 85 คณะอนุกรรมการวิเคราะห์ติดตามสถานการณ์และบริหารจัดการทรัพยากรน้ำ มีมติให้เร่งพร่องน้ำเพื่อรองรับปริมาณน้ำฝนในช่วงเดือน ส.ค.-ก.ย. ปรับแผนระบายน้ำ 43 ล้าน ลบ.ม./วัน ขณะที่นายประเสริฐ อินทับ ผอ.เขื่อนศรีนครินทร์ อ.ศรีสวัสดิ์ จ.กาญจนบุรี เปิดเผยว่า ปริมาณน้ำในเขื่อนอยู่ที่ 15,526 ล้าน ลบ.ม. คิดเป็นร้อยละ 87 ระบายน้ำวันละ 20 ล้าน ลบ.ม./วัน มีพื้นที่รับน้ำได้อีก 2,218 ล้าน ลบ.ม. ทำให้มั่นใจได้ว่าเขื่อนศรีนครินทร์รองรับปริมาณน้ำได้อีก ไม่เกิดผลกระทบต่อความมั่นคงและปลอดภัยของตัวเขื่อน,จ.นครนายก เกิดน้ำป่าจากอุทยานแห่งชาติเขาใหญ่ ไหลทะลักลงน้ำตกนางรอง และน้ำตกวังตะไคร้ ต.หินตั้ง อ.เมืองนครนายก ปริมาณน้ำมีสีขุ่นไหลเชี่ยวกราก เจ้าหน้าที่อาสากู้ภัยรีบแจ้งเตือนนักท่องเที่ยวไม่ให้ลงเล่นน้ำ และให้รีบขึ้นมาอยู่บนพื้นที่ปลอดภัย นอกจากนี้พบนักท่องเที่ยวติดค้างบริเวณคลองมะเดื่อ ประมาณ 30 คน เร่งให้ความช่วยเหลือโดยด่วน ต่อมานายสานิตย์ ศรีทวี ปลัดอาวุโสอำเภอเมืองนครนายก รับแจ้งเหตุกองถ่ายภาพยนตร์ร้องขอความช่วยเหลือหลังเกิดเหตุน้ำป่าไหลหลาก ติดค้างอยู่ภายในสีดารีสอร์ต ต.หินตั้ง อ.เมืองนครนายก ไปตรวจสอบพร้อมเจ้าหน้าที่มูลนิธิร่วมกตัญญู และทหาร เบื้องต้นพบน้ำป่าไหลท่วมบริเวณรีสอร์ตอย่างรุนแรง พบกองถ่ายภาพยนตร์เรื่องออน ซอน เดย์ กว่า 50 ชีวิต วิ่งหนีขึ้นไปอยู่บริเวณชั้น 2 ด้วยความตื่นตระหนก มีเหล่านักร้องและนักแสดงชื่อดัง อาทิ ก้อง ห้วยไร่, เบิ้ล ปทุมราช, ธัญญ่า อาร์สยาม, แซ็ค ชุมแพ และโหน่ง ชะชะช่า ติดค้างอยู่ นอกจากนี้ พบนักท่องเที่ยวติดค้างอีกจำนวนหนึ่ง เจ้าหน้าที่ทยอยช่วยเหลือออกมาได้อย่างปลอดภัย โดยไม่มีผู้บาดเจ็บ จากนั้นทยอยส่งขึ้นรถเพื่อเดินทางกลับกรุงเทพฯ บางส่วนหาที่พักเป็นรีสอร์ตแห่งใหม่,ผู้สื่อข่าวรายงานว่า ขณะที่กองถ่ายอยู่ระหว่างถ่ายทำภาพยนตร์บริเวณคลองนางรอง ต่อมาเกิดฝนตกหนักก่อนจะมีน้ำป่าไหลมาอย่างรวดเร็ว ทีมงานต้องอพยพขึ้นไปอยู่บนชั้น 2 ของอาคารที่พักเพื่อความปลอดภัย ขณะที่เบิ้ล ปทุมราช ไลฟ์สดผ่านเฟซบุ๊ก @เบิ้ล ปทุมราช ระบุว่า เป็นเหตุทดสอบหนังที่ต้องมีอุปสรรคกันบ้าง ถึงต้องหยุดกองถ่ายกันไปก่อน ขอให้ทุกคนอยู่รอดปลอดภัย ชีวิตสำคัญกว่า ขอบคุณความห่วงใยจากพี่น้องแฟนเพลง ทุกคนปลอดภัยดี เช่นเดียวกับธัญญ่า อาร์สยาม ระบุว่า เกิดมาไม่เคยเห็นน้ำป่าสีขุ่นเข้มไหลแรงขนาดนี้มาก่อน ยังดีที่เราเลิกกองแล้วขึ้นที่พักบนอาคารได้ทัน ดีใจที่ทุกคนปลอดภัย ไม่มีเรื่องร้ายเกิดขึ้น พอแฟนเพลงทราบเรื่องส่งกำลังใจและความห่วยใยเข้ามาเยอะมาก,กรมอุตุนิยมวิทยาเปิดเผยว่า พายุดีเปรสชันบริเวณชายฝั่งของประเทศจีนตอนใต้ มีศูนย์กลางอยู่ที่ละติจูด 20.5 องศาเหนือ ลองจิจูด 112.5 องศาตะวันออก มีความเร็วลมสูงสุดใกล้ศูนย์กลางประมาณ 50 กม./ชม. เคลื่อนเข้าปกคลุมประเทศเวียดนามตอนบนช่วงวันที่ 15-16 ส.ค.นี้ โดยจะทำให้ภาคตะวันออกเฉียงเหนือ และภาคเหนือยังคงมีฝนตกชุกหนาแน่น และมีฝนตกหนักถึงหนักมากบางแห่ง ขอให้ประชาชนระวังผลกระทบจากฝนตกหนักและฝนตกสะสม ที่ทำให้เกิดน้ำท่วมฉับพลัน น้ำป่าไหลหลาก น้ำล้นตลิ่ง รวมถึงดินโคลนถล่มไว้ด้วย สำหรับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรงขึ้น ทำให้ทะเลอันดามันมีคลื่นสูง 2-4 เมตร บริเวณที่มีฝนฟ้าคะนองคลื่นสูงมากกว่า 4 เมตร และอ่าวไทยตอนบนคลื่นสูง 2-3 เมตร ขอให้ชาวเรือเดินเรือด้วยความระมัดระวัง
น้ำป่าทะลักลงน้ำตกนางรอง-วังตะไคร้ จ.นครนายก ก้อง ห้วยไร่ พร้อมเหล่าศิลปินดาราชื่อดังวิ่งหนีตายอลหม่าน ติดคารีสอร์ตระหว่างถ่ายภาพยนตร์ เจ้าหน้าที่รุดช่วยเหลือปลอดภัย ระนอง-พังงา
น้ำป่าทะลัก,น้ำตกนางรอง,วังตะไคร้,นครนายก,ข่าวหน้า 1